Publication: Magyar Közlöny
Issue: MK-2000-108 (Year: 2000, Number: 108)
Era: 1990-2004
Section: a 2000. évi CXII. törvényhez
Paragraph Index: 389

77. számú veszprém—keszthelyi főút jelentőségének és forgalmának növekedése Veszprém, Nagyvázsony, Monostorapáti és Tapolca szerepének növekedésével jár. A tóparttal párhuzamos, a háttérterületek felé eltolt, illetve a tópartra merőleges fejlesztési vonalak kialakításával a parti sávban jelentkező fejlesztési kényszer feloldását kell megoldani. A partra merőleges irányú — azaz a jelenlegi 7301. jelű összekötő út, a tervek szerint 77. számú veszprém—keszthelyi főút és a vízparti települések közötti — közlekedés zavartalan megteremtését a Balaton-felvidéket átszövő csatlakozó utak kiépítésével, felújításával kell biztosítani. Az M7-es autópálya olyan nemzetközi, illetve országos jelentőségű kapcsolat, amely évtizedek múlva a legfontosabb közlekedési pályák egyike lesz. Az az európai közlekedési tengely (V. helsinki folyosó), amelynek a Velence— Koper/Trieszt—Ljubjana—Budapest—Ungvár—Lvov kapcsolatot kell biztosítania, jelentős gazdasági területfejlesztő erőt jelent. Mivel a nemzetközi autópályának a Balaton parti sávjában történő vezetése tovább növelné az üdüléshez nem kapcsolható beruházások és funkciók megtelepülésével a part menti sáv terhelését, és így gátolná a minőségi üdülés környezeti feltételeinek kialakítását, ezért a térségi szerkezeti tervben ábrázolt M7 — összhangban az Országos Területrendezési Tervvel — csak az üdülőkörzet forgalmának levezetését szolgálja. A tervezett nyomvonal legalább két forgalmi sávval történő kiépítése az üdülőkörzet elsődleges érdeke, mert a jelenlegi 7. sz. főút tehermentesítése a lakott területeken tovább nem halasztható. A Balaton Kiemelt Üdülőkörzet Területrendezési Tervének térszerkezeti tervében az M7 korábban elfogadott 2000/108. szám

Source: https://magyarkozlony.hu/hivatalos-lapok/3f99e42c2f79db1a9b6f6bcc03cd73d2355064ee/dokumentumok/c9953a296999f2a0e8a71fbe2b8998b7e482facc/letoltes